২০১১ সালে, একটি সমীক্ষা ভ্যান অ্যালেন বেল্ট যে প্রতিকণা আবদ্ধ করে ফেলতে পারে সে অনুমিত ধারণাকে নিশ্চিত করে। পেইলোড অ্যান্টিমেটার ম্যাটার এক্সপ্লোরেশন এবং লাইট-নিউক্লাই অ্যাস্ট্রোফিজিক্স (পামেলা) পরীক্ষণের মাধ্যমে দক্ষিণ আটলান্টিক অ্যানোমালি দিয়ে যাওয়ার সময় কণার ক্ষয়ের যে উপাত্ত পাওয়া গিয়েছে তা অনুমিত মাত্রার চেয়ে কয়েকগুণ বেশি। এই নতুন উপাত্ত সিদ্ধান্ত দেয় যে, ভ্যান অ্যালেন বেল্টগুলি পৃথিবীর উপরিমণ্ডলে মহাজাগতিক রশ্মির সাথে মিথস্ক্রিয়ায় তাৎপর্যপূর্ণ পরিমাণে অ্যান্টিপ্রোটন উৎপাদন করে। এখানে পাওয়া অ্যান্টিপ্রোটনগুলোর শক্তি পরিসর পাওয়া গিয়েছে 60-750 MeV।

নাসা ইনস্টিটিউট ফর অ্যাডভান্সড কনসেপ্টস কর্তৃক অর্থায়ন করা গবেষণাটি এই সিদ্ধান্তে পৌঁছেছে যে মহাকাশযান চালনার জন্য এই অ্যান্টিপ্রোটনগুলি ব্যবহার করা সম্ভব হবে। গবেষকরা বিশ্বাস করেছিলেন যে সার্নে এন্টিপ্রোটন জেনারেশনের ক্ষেত্রে এই পদ্ধতির সুবিধাগুলি থাকবে, কারণ এদের উৎপত্তিস্থল থেকে কণা সংগ্রহ করায় হাজির হয় পরিবহন ত্রুটির সমস্যা এবং সেটা ব্যয়সাপেক্ষ। বৃহস্পতি এবং শনিও প্রতিকণা সংগ্রহের সম্ভাব্য উৎস, তবে পৃথিবীর বেল্টটাই সবচেয়ে উৎপাদনশীল। বৃহস্পতি বায়ুমণ্ডলের কারণে এটির চৌম্বকীয় বাধায় বৃহস্পতিকে আমরা পাই প্রত্যাশার চেয়ে কম উৎপাদনশীল উৎস হিসেবে। ২০১৯ সালে সিএমএস ঘোষণা করেছিল যে এমন একটি ডিভাইস তৈরি করা হবে যা এই কণাগুলি সংগ্রহ করতে সক্ষম হবে। নাসা এই ডিভাইসটি উক্ত কণাসমূহ সংগ্রহ করতে এবং বিশ্বব্যাপী বিভিন্ন প্রতিষ্ঠানে আরও পরীক্ষার জন্য পরিবহনের জন্য ব্যবস্থা করবে। এই তথাকথিত "অ্যান্টিম্যাটার-ধারক" ভবিষ্যতে শিল্পখাতের উদ্দেশ্যেও ব্যবহার করা যেতে পারে। 
বহির্বেষ্টনী
প্রতিকণা বন্দি
প্রস্তাবিত অপসারণ
গবেষণা